jkorsvik/nowiki_second_scrape_merged huggingface dataset:
Komboskini

Komboskini (gresk: κομποσκοίνι, russisk: вервица) er en bedekrans brukt av kristne i de orientalske katolske kirker og ortodokse kirker for å telle repetisjoner av Jesusbønnen: Herre, Jesus Kristus, Guds Sønn, forbarm Deg over meg, en synder. Den er som regel laget av ull eller silke, bundet sammen i en rekke knuter.


== Beskrivelse ==
En komboskini har som regel 100 knuter, men 33 og 50 er også vanlig. Knutene er laget ved å krysse tråene slik at hver knute består av flere små kors. Knutene er ofte delt opp av små perler i rekker av 10 eller 25, for å forenkle telling. I enden på komboskinien henger det gjerne et kors med dusk på. Dusken blir brukt til å tørke vekk omvendelsens tårer. Forbindelsen mellom Jesusbønnen og tårer er et mye omtalt emne i kirkefedrenes skriverier.
Komboskinien er tradisjonelt laget av ull for å symbolisere Kristi flokk, og burde være farget svart på grunn av våre synder. Perlene er gjerne røde til minne for Jesu blod. I dag blir det ofte laget komboskinier i alle slags farger.
Hvem som helst kan lage en komboskini, men det har oftest vært en oppgave tilknyttet munker og nonner.


== Bruk ==
Komboskinien holdes i venstrehånden slik at høyrehånden er fri til å lage korstegnet. Når den ikke er i bruk kan man surre den rundt håndleddet eller putte den i lommen. Man burde helst ikke henge den rundt nakken eller bære den rundt på en annen synlig måte, siden det er upassende å reklamere sin personlige fromhet i et kristent sammenheng.
I den ortodokse kirke, når det ikke er mulig å be de daglige gudstjeneste, kan de erstattes med et visst antall Jesusbønner. Det finnes mange forskjellige skikker, og antallet varierer ettersom hvilken av disse man tar i bruk. Dette er et vanlig eksempel:

Alle de 151 bibelsalmene: 6 000
300 for hver kathisma, 100 for hver stase
Vesper: 600
Den Store Aftenbønn: 700
Den Lille Aftenbønn: 400
Midnattstimen: 600
Matutin: 1 500
Timebønnene uten mellomtimene: 1 000
med mellomtimene: 1 500Komboskinien blir også brukt til å telle bøyninger til marken. De troende sier Jesusbønnen mens de går ned på hender og kne og rører hodet i bakken. Etter gammel russiskortodoks skikk blir hendene og hodet lagt på en liten bønnepute (podruchnik) for å holde dem rene. 


== Referanser ==


== Eksterne lenker ==
(en) Komboskini – kategori av bilder, video eller lyd på Commons
Joseph Beecken

Joseph Jules Beecken (født 7. mai 1904, død ukjent) var en belgisk bokser som deltok i de olympiske leker 1924 i Paris.
Beecken vant en olympisk bronsemedalje i boksing under OL 1924 i Paris. Han kom på tredjeplass i vektklassen mellomvekt (72,6 kg). Det var tjuetre boksere fra femten nasjoner som stilte i denne vektklassen som ble avviklet i perioden 16. til 20. juli 1924. Beecken tapte semifinalen til britiske John Elliott som siden tapte finalen til Harry Mallin. I bronsefinalen beseiret han Leslie Black fra Canada.


== OL-medaljer ==
1924  Paris -  Bronse i boksing, mellomvekt  Belgia.


== Eksterne lenker ==
(en) Joseph Beecken – Olympedia 
(en) Joseph Beecken – Sports-Reference (OL-resultater – arkivert) 
(en) Joseph Beecken – databaseOlympics.com (arkivert)
CV9040

CV9040 eller Strf 9040/Stridsfordon 9040 er en svensk stormpanservogn bestykket med 40 mm maskinkanon.  Den er utviklet av BAE Systems Hägglunds som en variant av kjøretøyserien CV90 og er i tjeneste med den svenske hæren.


== Historie ==
CV90 Mk0 ble opprinnelig konstruert på åttitallet for det svenske forsvaret. FMV stilte i 1986 sju prioriterte krav der de fire viktigste var: Mobilitet, panservern, luftvern og beskyttelse. Dette resulterte i CV9040 som ble levert i perioden 1993-2003 fra Hägglunds.


== Varianter ==
CV9040A
Basisvarianten.
CV9040B
Endret høyderettingssystem, ny programvare, nytt reservesikte med videokamera, endrede elektriske og hydrauliske systemer, sikkerhetsbelter og hjuloppheng.  Kom i 1999.
CV9040C
Ekstra pansring, minebeskyttelse og klimaanlegg.  Kom i 2002..
CV9040C+
Med CAN-buss og forbedret varmefølsomt sikte.  Kom i 2005.


== Se også ==
CV90


== Referanser ==


== Eksterne lenker ==
Fo¨rsvarets materielverk: Strf 90 - Stridsfordon 90
Job For a Cowboy

Job For A Cowboy er et amerikansk Deathcore (Death Metal) band fra Glendale, Arizona, dannet i 2003. Det består av vokalist Jonny Davy, gitarister Tony Sannicandro og Al Glassman, og trommis Jon "The Charn" Rice. Nick Schendzielos er bassist på turneer. Deres deby-album, Genesis ble sluppet i 2007. Det kom helt opp til #54 på ''Billboard 200'' og det solgte 13,000 kopier etter en uke. Det andre albumet, Ruination, solgte 10,600 eksemplarer i USA den første uken, og kom helt opp på #42 Billboard 200. 
Bandet har spilt på flere internasjonale festivaler. for eksempel; Download Festival, Mayhem Festival, Wacken Open Air og på Hovefestivalen i 2008.


== Eksterne lenker ==
(en) Job for a Cowboy (band) – kategori av bilder, video eller lyd på Commons 
(en) Job For a Cowboy på Discogs 
(en) Job For a Cowboy på MusicBrainz 
(en) Job For a Cowboy på Encyclopaedia Metallum 
(en) Job For a Cowboy på Songkick 
(en) Job For a Cowboy på Last.fm 
(en) Job For a Cowboy på AllMusic 
Job For a Cowboy på Twitter 
Job For a Cowboy på Facebook 
Job For a Cowboy på Myspace
Zlata

Zlata (serbisk Злата), er et kroatisk, serbisk, slovensk og makedonsk kvinnenavn dannet som en feminin form av Zlatan, og har opprinnelse i zlato som betyr «gull» eller «gyllen».


== Utbredelse ==
Tabellen nedenfor gir en detaljert oversikt over populariteten til kvinnenavnet Zlata og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Zlata Razdolina (f. 1959), russisk komponist
Zlata Filipović (f. 1980), bosnisk-kroatisk forfatter
Zlata Turkanovic, norsk journalist


== Referanser ==


== Eksterne lenker ==

(en) Behind the Name: Zlata
(en) Think Baby Names: Zlata
Simla-avtalen

For konvensjonen av 1914, se Simla-avtalen (1914).Simla-avtalen (også kalt Simla-pakten) ble undertegnet mellom India og Pakistan den 2. juli 1972. Den kom i kjølvannet av krigen mellom de to landene i det foregående året, som hadde gitt Øst-Pakistan uavhengighet som den nye nasjonen Bangladesh. 


== Beskrivelse ==
Avtalen fastsatte prinsippene som skulle styre landenes fremtidige relasjoner. Den foreslå også skritt for videre normalisering av gjensidige relasjoner. Det viktigste var likevel at avtalen forpliktet de to landene «til å gjøre opp forskjeller seg i mellom med fredelige midler og gjennom bilaterale forhandlinger».
Kashmir-konflikten kom igjen i lyset da India og Pakistan signerte den kontroversielle avtalen. Avtalen gjorde om FNs våpenhvilelinje fra 1949 til en ny grenselinje, Line of Control (LoC), som dog ikke endret statusen til det omstridte området. I avtalen sies følgende: «I Jammu og Kashmir skal Line of Control, et resultat av våpenhvilen den 17. desember 1971, respekteres av begge land uten fordom om begge siders anerkjente posisjoner. Det er en midlertidig avtale i påvente av en endelig avtale som vil komme etter ytterligere forhandlinger. Kashmirere bør også inkluderes i fredsprosessen mellom de to rivaliserende nasjonalstatene. Ingen av partene skal søke etter å endre grenselinjen ensidig uavhengig av like forskjeller og juridiske tolkninger. Begge sider skal forplikte seg til å avholde seg fra trussel eller bruken av makt i strid om denne linjen». Avtalen banet også vei for Pakistans diplomatiske anerkjennelse av Bangladesh. Som et tegn på godhet besluttet India ikke å dømme 90 368 pakistanske krigsfanger for krigsforbrytelser og løslatte dem i stedet.
Avtalen har vært grunnlaget for alle senere bilaterale samtaler mellom India og Pakistan, men den har ikke klart å forhindre forholdet mellom de to rivalene i å forverre seg til punktet for væpnet konflikt, senest Kargilkrigen. Avtalen ble signert av Pakistans daværende president Zulfikar Ali Bhutto og Indira Gandhi, Indias daværende statsminister, i den indiske byen Simla (nå Shimla). 


== Mangler ==
Simla-avtalen var ment å sikre et langvarig opphør av fiendtlighetene og gjeninnføring av vennskapelige forbindelser mellom India og Pakistan. Imidlertid definerte avtalen aldri en klar delelinje i Siachen-området, og India flyttet sine tropper dit i april 1984 for å få kontroll over det uavgrensede området. Kort tid etter flyttet også Pakistan sine tropper til området, og dette var verdens høyestliggende slagmark mellom organiserte hærer i historien frem til en våpenhvile kom på plass i 2003. Det er fortsatt stridigheter om grenselinjen i området, til tross for pågående forhandlinger. Disse stridighetene er kjent som Siachen-konflikten. 


== Referanser ==


== Eksterne lenker ==
(en) Simla-avtalen
Mutualisme

Mutualisme kan referere til:

Mutualisme (biologi), en vekselvirkning, sameksistens eller samarbeid mellom to arter der begge arter drar nytte av det.
Mutualisme (økonomi), en økonomisk teori, knyttet til anarkisten Pierre-Joseph Proudhon.
Mutualisme (økonomi)

Mutualisme er en økonomisk teori, knyttet til anarkisten Pierre-Joseph Proudhon. Denne skiller seg fra anarkokommunismen da den hevder at mennesker fritt skal kunne få utveksle det de selv har produsert. Den avviser derfor ikke et økononisk marked. Samtidig skiller den seg fra anarkokapitalisme og liberalisme ved at den vektlegger rettferdig handel, og ikke en ubetinget økonomisk frihet. 
Proudhons mutualisme synes å være en forløper til det som senere er blitt omtalt som parecon (deltagerøkonomi).
Steinar Myhr

Steinar Myhr (født 25. juni 1947) er en norsk naturfotograf og forfatter. Myhr er utdannet cand.mag. med blant annet biologi som fag. Han har bakgrunn som lærer, og har skrevet flere lærebøker i naturfag. 
Sammen med Inger Lagset Egeland har han utgitt to av de mest kjente norske soppbøkene. Boka Sikre sopper ble lansert i 1988, og har siden kommet i fem utgaver. I 2010 lanserte Gyldendal den også som applikasjon for iPhone, en av forlagets første satsinger på denne plattformen.Myhr er medlem av foreningen Norske Naturfotografer og tilknyttet bildebyrået Samfoto.


== Bibliografi ==
Sikre sopper (sammen med Inger Lagset Egeland), Gyldendal (1988)
Norske sopper (sammen med Inger Lagset Egeland), Gyldendal (1995)
Ville planter til mat og glede (sammen med Inger Lagset Egeland), Damm (2002)
Jakten på det røde gull (sammen med Bjørn Gjefsen), Orkana forlag (2005)
Skattejakt i berget det blå (sammen med Bjørn Gjefsen), Damm (2005)
Metallet som forandret verden (sammen med Bjørn Gjefsen), Orkana forlag (2007)
Blåfargen som verden ville ha (sammen med Bjørn Gjefsen), Orkana forlag (2008)


== Referanser ==
Travis (navn)

Travis er et engelsk mannsnavn, dannet av et etternavn brukt av bruvoktere som innkrevde toll. Navnet har opprinnelse i fransk traverse, «krysse». I USA er navnet knyttet til oberstløytnant William Travis som ledet forsvaret i slaget ved Alamo.


== Utbredelse ==
Tabellen nedenfor gir en detaljert oversikt over populariteten til mannsnavnet Travis  i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Travis Barker (f. 1975), amerikansk trommeslager
Travis Rice (f. 1982), amerikansk snowboardkjører
Travis Pastrana (f. 1983), amerikansk motorsportutøver og stuntmann


== Annen bruk av navnet ==
Travis, skotsk band
Travis Perkins, britisk byggevarefirma


== Referanser ==


== Eksterne lenker ==

(en) Behind the Name: Travis
(en) Think Baby Names: Travis
Vennskapssamarbeid

Vennskapssamarbeid er samarbeid mellom, byer/kommuner, skoler, lokalsamfunn, institusjoner eller andre grupper av mennesker fra forskjellige steder i verden. I Norge finnes det vennskapsamarbeid med steder i Norden, Europa, og land i Sør.
Hensikten med mange samarbeid er at man kan lære av hverandre, Mange vennskapssamarbeid jobber med utviklingstiltak i nord og sør - innenfor temaer som miljø, bærekraftig utvikling, demokrati og ungdomsmedvirkning. Mange som arbeider med vennskapssamarbeid mener dialog og kulturforståelse mellom mennesker er en metode for å oppnå fred og (bærekraftig) utvikling. Tanken er at metoden også kan bidra til å balansere maktforholdet mellom et tidligere skjevt giver-mottaker forhold mellom Nord og Sør.
De fleste vennskapssamarbeidene er satt i gang av mennesker med internasjonnalt engasjement, og som utfra et lokalt engasjement ønsker å skape en bredere forståelse for andre folk og deres kultur. Det finnes samarbeid mellom kommuner, idrettslag, kulturgrupper, sykehus, brannmenn, skoler, barnehager, fagforeninger, kort sagt mellom alle typer organiserte fellesskap. Noen har status som offisielle vennskapskommuner og omfatter flere ulike institusjoner og etater i et lokalsamfunn.
Det finnes ca 200 vennskapssamarbeid mellom lokalsamfunn i Norge og land i Sør som er medlemmer av organisasjonen Vennskap Nord/Sør.


== Kontroversielle vennskapssamarbeid ==
Noen vennskapssamarbeid består selv om det politiske klimaet er dårlig. Et eksempel er vennskapssamarbeidet mellom Keren i Eritrea og Trondheim. Mens journalister og organisasjoner har blitt kastet ut at det diktatoriske styret, har vennskapssamarbeidet fått lov til å bli. Kritikere mener man ikke bør opprettholde kontakt med et regime som bryter menneskerettigheter, mens forskere og tilhengere av vennskapssamarbeid argumenterer for at man bør holde de få kanalene som finnes åpne.


== Mål og metode ==
Tanken bak arbeidet er at det skapes nærhet og identifikasjon mellom mennesker med ulik religiøs, politisk og kulturell bakgrunn. Gjennom denne type kontakt har de enkelte gruppene mulighet til å sette sitt eget arbeid inn i en global sammenheng. Med nærhet og kjennskap til to ulike samfunn kan man vise globale sammenhenger for eksempel når det gjelder klimaendringer, årsaker til fattigdom, handelstrukturer, u-landsgjeld, mm .
Vennskapssamarbeid er direkte og gjensidig kontakt, og utveksling av erfaringer, mellom folk fra et lokalsamfunn i Norge og et tilsvarende samfunn et annet sted i verden.
Direkte kontakt gir innsikt i likheter til tross for ulik kulturbakgrunn eller fattigdom. Vennskapssamarbeidet kan bidra til å motarbeide rasistiske holdninger og fremmedhat. På mange måter fungerer vennskapskontakten også som et speil på vår egen hverdag og kan bidra til å nyansere bildet av den Sør. Ikke minst gir samarbeidet kunnskap om at det å bo i et overflodssamfunn ikke nødvendigvis er en forutsetning for å leve et fullverdig liv.


== Se også ==
Vennskapsby
Vennskap Nord/Sør


== Referanser ==


== Eksterne lenker ==
Vennskap Nord/Sør
Oversikt over Vennskap Nord/Sørs samarbeid
Jesusbønnen

Jesusbønnen er en bønn som gjentar ordene «Jesus Kristus, miskunn deg over meg!» eller i en noe lengre utgave: «Herre Jesus Krist, Guds sønn, miskunn deg over meg, en synder!»Bønnen er den samme som den blinde Bartimeus ifølge Det nye testamentet da han sto i veikanten ved Jeriko, og ropte da Jesus gikk forbi,, og som den kanaaneiske kvinnen ropte etter Jesus da datteren hennes ble plaget av en ond ånd.Bønnen blir særlig brukt innen ortodoks kristendom, på samme måte som den blinde mannen gjentar bønnen flere ganger, nærmest på en meditativ måte, slik Paulus sa i den første brevet til tessalonikerne: «Be uavlatelig!» En komboskini blir ofte brukt til å telle antall repetisjoner av bønnen.
På gresk lyder bønnen «Kyrie eleison», og i denne formen blir i en tilsvarende bønn brukt i gudstjenesten i de ulike norske kirkesamfunn.


== Referanser ==


== Eksterne lenker ==
Arne Berge bl.a. om Jesus-bønnen i russisk-ortodoks tradisjon
Glemt soldat

Glemt soldat er en bok fra 1983 av Sigurd Senje. 
Boka handler om den norske frontkjemperen Wolfgang Windingstads opplevelser som soldat i Waffen-SS, og som krigsfange i Gulag-leir i Russland. (Hovedpersonen refereres til som «Ulf», i det første opplaget.)


== Handling ==
Han verver seg til tjeneste som soldat i Waffen-SS, og blir trent opp i Tyskland. I forbindelse med et slag der omtrent 140 norske kolleger blir drept ved Kaprolat-høyden i Karelen, blir han tatt til fange av sovjetiske soldater. I 9 år holdes han som krigsfange i Russland.


== Referanser ==
Anselm Ahlfors

Anselm Ahlfors (født 29. desember 1897 i Kotka, død 13. august 1974 i Jyväskylä) var en finsk bryter som deltok i de olympiske leker 1924 i Paris.
Ahlfors vant en olympisk sølvmedalje i bryting under Sommer-OL 1924 i Paris. Han kom på andreplass i den letteste vektklassen, bantamvekt opp til 58,0 kg, i gresk-romersk stil bak Eduard Pütsep fra Estland.  


== OL-medaljer ==
1924  Paris -  Sølv i bryting, gresk-romersk stil bantamvekt  Finland


== Eksterne lenker ==
(en) Anselm Ahlfors – Olympedia 
(en) Anselm Ahlfors – Sports-Reference (OL-resultater – arkivert)
Väinö Ikonen

Väinö Vilhelm Johannes Ikonen (født 5. oktober 1895 i Tuusniemi, død 10. februar 1954 i Helsingfors) var en finsk bryter som deltok i de olympiske leker 1924 i Paris.
Ikonen vant en olympisk bronsemedalje i bryting under Sommer-OL 1924 i Paris. Han kom på tredjeplass i den letteste vektklassen, bantamvekt opp til 58,0 kg, i gresk-romersk stil bak Eduard Pütsep fra Estland og Anselm Ahlfors fra Finland. 


== OL-medaljer ==
1924  Paris -  Bronse i bryting, gresk-romersk stil bantamvekt  Finland


== Eksterne lenker ==
(en) Väinö Ikonen – Olympedia 
(en) Väinö Ikonen – Sports-Reference (OL-resultater – arkivert) 
(en) Väinö Ikonen – FILA
Fredrik Kveil

Fredrik Kveil (født 19. januar 1937 i Oslo) er en tidligere norsk toppsyklist for IK Hero og landslaget.


== Meritter ==
Roserittet:  Seier i 1959 og '63
NM i landeveissykling
Fellesstart 170 km:  Seier og kongepokal i 1962 og 1963 da han også ble tildelt Kongepokalen.
Mesterskapstrøya vunnet 1956
president i Norges Cykleforbund i 4 år på 1970-tallet
leder sykkelkomiteen i Den internasjonale paralympiske komité 1984-96
Norges Cykleforbund høyeste utmerkelse Plaketten 1982


== Kilder ==
Per Jorsett, red. (1996). «Fredrik Kveil». Hvem er hvem i norsk idrett? (norsk). Schibsted. s. 85. ISBN 8251616409.  [En VG-bok]


== Eksterne lenker ==
(en) Fredrik Kveil – ProCyclingStats 
(en) Fredrik Kveil – Cycling Archives
Aleksanteri Toivola

Aleksanteri Toivola (født 4. mars 1893 i Viborg, død 27. august 1987 i Helsingfors) var en finsk bryter som deltok i de olympiske leker 1924 i Paris.
Toivola vant en olympisk sølvmedalje i bryting under Sommer-OL 1924 i Paris. Han kom på andreplass i den nest letteste vektklassen, fjærvekt opp til 62,0 kg, i gresk-romersk stil bak sin landsmann Kalle Anttila.  


== OL-medaljer ==
1924  Paris -  Sølv i bryting, gresk-romersk stil fjærvekt  Finland


== Eksterne lenker ==
(en) Aleksanteri Toivola – Olympedia 
(en) Aleksanteri Toivola – Sports-Reference (OL-resultater – arkivert) 
(en) Aleksanteri Toivola – FILA
Kalle Westerlund

Karl «Kalle» Mauritz Westerlund (22. september 1897 i Helsingfors, død 11. februar 1972 i Helsingfors) var en finsk bryter som deltok i de olympiske leker 1924 i Paris.
Westerlund vant en olympisk bronsemedalje i bryting under Sommer-OL 1924 i Paris. Han kom på tredjeplass i vektklassen, lettvekt opp til 67,5 kg, i gresk-romersk stil bak sin landsmann Oskari Friman og Lajos Keresztes fra Ungarn.


== OL-medaljer ==
1924  Paris -  Bronse i bryting, gresk-romersk stil lettvekt  Finland


== Referanser ==


== Eksterne lenker ==
(en) Kalle Westerlund – Olympedia 
(en) Kalle Westerlund – Sports-Reference (OL-resultater – arkivert) 
(en) Kalle Westerlund – FILA
Vale (andre betydninger)

Vale kan bety:

sønn av Loke i norrøn mytologi, se Vale
sønn av Odin i norrøn mytologi, se Våle/Vale
et gruveselskap fra Brasil, se Vale (gruveselskap)
et sted/prestegjeld på Guernsey, se Vale (Guernsey)
et sted i Georgia, se Vale (Georgia)
en kommune i delstaten Rio Grande do Sul i sydregionen av Brasil, se Vale Real
et sjømerke av typen båk.
fotballklubben Port Vale FC.
Roman Steinberg

Roman Steinberg (født 5. april 1900 i Tallinn, død 16. april 1928 i Tallinn) var en estisk bryter som deltok i de olympiske leker 1924 i Paris.
Steinberg vant en olympisk bronsemedalje i bryting under Sommer-OL 1924 i Paris. Han kom på tredjeplass i vektklassen, mellomvekt opp til 75,0 kg, i gresk-romersk stil bak de begge finske bryterne Edvard Westerlund og Arthur Lindfors.


== OL-medaljer ==
1924  Paris -  Bronse i bryting, gresk-romersk stil mellomvekt  Estland


== Referanser ==


== Eksterne lenker ==
(en) Roman Steinberg – Olympedia 
(en) Roman Steinberg – Sports-Reference (OL-resultater – arkivert) 
(en) Roman Steinberg – FILA
Wright Flyer

Wright Flyer også kalt The Flyer I var et amerikansk motordrevet biplan som ble konstruert av brødrene Wright og regnes som verdens første fungerende motordrevne fly. 
Flyet ble drevet av to skyvepropeller som fikk sin kraft via to kjeder koblet til en sentralt plassert motor. Ettersom propellerdiameteren var 2,5 meter og propellene roterte i motsatt retning måtte disse synkroniseres slik at de ikke berørte hverandre. Piloten lå på magen foran motoren på den undre vinge mellom to meier som fungerte som understell og forsterkning av flykroppen. Flyet var tilvirket av trelekter som dannet rammeprofiler. Mellom hjørnene i rammene var det spent stålvaier. Vingene var bygget rundt to vingebjelker og forsynt med spanter og kledd med duk. I flyets fremre del var det montert en canardvinge. Under starten ble det brukt en liten «tralle» (en liten rulleslede) og det var lagt ut ca. 20 m. med en form for skinnegang som trallen kunne rulle på. Efter at motoren var startet og propellene roterte, løsnes en låsanording, som holdt fast hele ekvipasjen. Når låsanordingen ble sluppet, startet flyet og akselererte langs skinnen. En stoppanordning ved slutten av skinnen stopper trallen og flyet fortsetter fremover av sin egen kraft. Ved hjelp av det fremre roret løftes flyet.
Ettersom flyet ikke hadde balanseror, balanserte man flyet ved å vri vingens bakre del. Gjennom snorer og trinser kunde piloten samtidig påvirke begge vingenes vridning. Når den ene vingen ble vridd nedover ble den andre vingen tilsvarende vridd oppover.
Etter første dagens flyvninger hvor brødrene skiftes om å fly ble den lengst flyvning som varte i 59 sekunder målt til 260 m. Da dagens flyvninger var gjennomført, kom en kraftig vindkule som tok tak i flyet og veltet det overende. Skadene ble så store at det ikke var mulig å reparere flyet, og det kom ikke mer i luften.Flyet ble likevel satt i stand i New York og på Massachusetts Institute of Technology for deretter å bli lagret. I 1928 ble flyet sendt til Science Museum i London da Smithsonian Institution flere ganger nektet å betrakte det som det første flyet i verden. Da Smithsonian Institution fikk ny ledelse i 1932 ble innstillingen endret og da Orville Wright ønsket at flyet skulle stilles ut ved institusjonen ble det besluttet at flyet skulle flyttes. Flyet ble sendt tilbake til USA efter andre verdenskrig. Det ble plassert i institusjonen 17. desember 1948.


== Data ==
Type; Eksperimentfly
Besetning; 1
Første flyvning: 17, desember 1903
Produsent: Brødrene Wright
Lengde: 6,43 m
Vingespenn: 12,3 m
Høyde: 2,4 m
Vingeflate 47,43 m²
Tomvekt: 274 kg
Max. startvekt: 336 kg
Motor: 1 × Wright 4-sylindret vannkjølt rekkemotor
Motorkraft: 16 hk
Toppfart: 48 km/h


== Se også ==
History by Contract
Gustave Whitehead


== Referanser ==


== Eksterne lenker ==
(en) Wright Flyer – kategori av bilder, video eller lyd på Commons
Bryan Hines

Bryan Hines (født 14. mai 1896, død 10. september 1964) var en amerikansk bryter som deltok i de olympiske leker 1924 i Paris.
Hines vant en olympisk bronsemedalje i bryting under Sommer-OL 1924 i Paris. Han kom på tredjeplass i den letteste vektklassen, bantamvekt opp til 56,0 kg, i fristil bak de begge finske bryterne Kustaa Pihlajamäki og Kaarlo Mäkinen.


== OL-medaljer ==
1924  Paris -  Bronse i bryting, fristil bantamvekt  USA


== Eksterne lenker ==
(en) Bryan Hines – Olympedia 
(en) Bryan Hines – Sports-Reference (OL-resultater – arkivert)